钦定古今图书集成/明伦汇编/官常典/第799卷 > 杨豫孙
## 钦定古今图书集成/明伦汇编/官常典/第799卷 > 杨豫孙

按《明外史江沼传》：“沼同年进士，华亭杨豫孙，字幼殷，
以南京吏部主事历太常少卿，提督四译馆。时徐阶
秉国，豫孙其里人，颇见重。凡人才进退，国事可否，多所咨决。朝士有求于阶者，日辐辏豫孙门，豫孙逊谢
之，终不止，乃力求出外，以右佥都御史巡抚湖广。政
尚宽平，部内无事。隆庆元年，召拜大理卿，未上卒。临”
终，戒家人无受赙遗，其持守有足称者。